proxectonos/corpus_dominio_legal_administrativo_tmp huggingface dataset:
29/12/2017 | Administración LocalMunicipal
Ferrol
Facenda e Patrimonio
Edito padrón mercados decembro 2017Edito padrón mercados decembro 2017

O día 21/12/2017 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de decembro do exercicio 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de decembro de 2017 O alcalde Asdo.: Jorge Juan Suarez Fernández
29/12/2017 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Orzamento xeral para o exercicio 2018 e bases para a súa execución

A N U N C I O Na sesión plenaria celebrada o día 24 de novembro de 2017, a Corporación Provincial acordou aprobar inicialmente o Orzamento Xeral para o exercicio 2018 e as bases para a súa execución. O expediente expúxose ao público mediante anuncio publicado no Boletín Oficial da Provincia núm.225 con data do 27 de novembro de 2017. O orzamento e as bases para a súa execución considéranse definitivamente aprobados ao non se formularen reclamacións no prazo de exposición ao público. En consecuencia, procédese a publicar o Orzamento Xeral do exercicio 2018 desta Deputación Provincial e o estado consolidado co orzamento do Consorcio Provincial Contra Incendios e Salvamento da Coruña, que presentan o resumo por capítulos que se detalla a continuación: A) Orzamento da Deputación Provincial da Coruña B) Estado de consolidación do orzamento provincial co orzamento do Consorcio Provincial Contra Incendios e Salvamento da Coruña Canto antecede resulta da aplicación do estabelecido no artigo 112 da Lei 7/1985, do 2 de abril, reguladora das bases do réxime local, no artigo 169 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 20 do Real decreto 500/1990, do 20 de abril, polo que se desenvolve parcialmente a Lei reguladora das facendas locais. Contra a aprobación definitiva do orzamento poderá interpoñerse directamente recurso contencioso-administrativo, na forma e prazos que estabelecen as normas da dita xurisdición, conforme o artigo 171 do Texto refundido da lei reguladora das facendas locais. A Coruña, 27 de decembro de 2017 O Presidente O Secretario Xeral Valentín González Formoso José Luis Almau Supervía
29/12/2017 | Administración LocalMunicipal
Pontedeume
Anuncio de licitación para obras instalación de cubrecolectores de lixo en Campolongo e Centroña (POS adicional 2016)

Licitación para a contratación, mediante procedemento aberto cun único criterio de valoración (factor prezo), da obra “Instalación de cubrecolectores de lixo en Campolongo e Centroña”. Plan Provincial de cooperación ás obras e servizos de competencia municipal “POS Adicional 2016”. 1. Entidade adxudicadora: datos xerais e datos para a obtención de información a) Organismo: Concello de Pontedeume. b) Dependencia que tramita o expediente: Servizo de contratación. c) Obtención de documentación e información: 1) Dependencia: Servizo de Contratación do Concello de Pontedeume.2) Domicilio: Rúa Real, nº 13.3) Localidade e código postal: Pontedeume 15600.4) Teléfono: 981 433 054.5) Telefax: 981 433 368.6) Correo electrónico: contratacion@pontedeume. gal.7) Dirección de internet do perfil do contratante: http://www.pontedeume. gal.8) Data límite de obtención de información e documentación: ata as 14:00 horas do día anterior a aquel en que termine o prazo de presentación de proposicións. d) Número de expediente: 2017/C003/000005 2. Obxecto do contrato: a) Tipo: Obras. b) Descrición: Instalación de cubrecolectores de lixo en Campolongo e Centroña c) CPV: 45422100 (Trabajos en madera). d) Lugar de execución: Concello de Pontedeume. e) Prazo de execución: 4 meses.3. Tramitación e procedemento: a) Tramitación: urxente. b) Procedemento: aberto cun único criterios de adxudicación (factor prezo) c) Criterios de adxudicación: único criterio de adxudicación (factor prezo). 4. Valor estimado do contrato: 30.048,85 € 5. Orzamento base de licitación: a) Importe neto: 24.833,76 €. Importe total: 30.048,85 € 6. Garantías esixidas: a) Provisional: non se esixe. b) Definitiva: 5% do importe de adxudicación (IVE excluído). c) Complementaria: 5% do importe de adxudicación (IVE excluído). 7. Requisitos específicos do contratista: a) Clasificación: Non se esixe.8. Presentación de ofertas ou de solicitudes de participación: a) Data límite de presentación: 13 días naturais a contar dende o día seguinte ao da publicación deste anuncio no BOP ou no Perfil do Contratante www.pontedeume. gal (Ver cláusula 11. A.5) do prego). b) Documentación a presentar: 2 sobres pechados: Sobre “A”, subtitulado “Documentación”, deberá conter a esixida na cláusula 12.1.1 do prego – Documentación simplificada-; Sobre “C”, subtitulado “Oferta económica”, conforme ao modelo que figura como anexo II do prego. c) Lugar de presentación: No rexistro xeral do Concello de Pontedeume ou na oficina de correos. d) Comunicación do envío por medio da Oficina de Correos: segundo o establecido na cláusula 11. A.2 do prego, ao correo: contratacion@pontedeume. gal. / Fax: 981.433.368 9. Apertura de ofertas: a) Entidade: Concello de Pontedeume. b) Data e hora: No lugar, data e hora que se indique no Perfil do Contratante.10. Gastos de publicidade: Son por conta do adxudicatario (ver cláusula 28 do prego). Pontedeume, 22 de decembro de 2017 O Alcalde, D. Bernardo Fernández Piñeiro
29/12/2017 | Administración LocalMunicipal
Oza-Cesuras
Anuncio aprobación provisional da modificación da ordenanza reguladora do aproveitamento especial do dominio público local por empresas de suministros de interese xeral

REGULACIÓN: Art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 19 de decembro de 2017 PERIODO: TRINTA DÍAS (a contar do seguinte ao da publicación deste anuncio no BOP) OBXECTO: Exame do expediente e presentación de reclamacións polos interesados. EFECTOS: 1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza- Cesuras, 21 de decembro de 2017 O ALCALDE, O SECRETARIO José Pablo González Cacheiro. José Carmelo Sánchez Presedo.
29/12/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación do proxecto DP 8401 de Tablilla a Agro do Mestre por Pontepedra, construción de beirarrúas p. q. 5+060 ao p. q. 5+470 do concello de Tordoia, do Plan de Travesías 2017, primeira fase

A Excma. Deputación Provincial da Coruña, en sesión ordinaria celebrada o 22-12-2017 acordou a aprobación do proxecto DP 8401 de Tablilla a Agro do Mestre por Pontepedra, construción de beirarrúas p. q. 5+060 ao p. q. 5+470 do concello de Tordoia, do Plan de Travesías 2017, primeira fase, co código 17.1130.0001.0, cuxos datos son os seguintes: O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 27 de decembro de 2017 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
29/12/2017 | Administración LocalMunicipal
Muros
Listas de contribuíntes das taxas polo servizo de subministración de auga 3º trimestre 2017

O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 3º TRIMESTRE de 2017 por medio de anuncio, no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA&DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA&DELFÍN, S. L. na rúa do Cid nº 2 baixo en Muros, de luns a venres de 09:00 a 13:45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA&DELFÍN, S. L. situadas na rúa do Cid n.º 2 baixo en Muros, de luns a venres (excepto os mércores) de 09:00 a 13:45 horas. O período voluntario de pagamento é de un mes a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 26 de decembro de 2017 A alcaldesa María Xosé Alfonso Torres
29/12/2017 | Administración LocalMunicipal
Cee
Cesión gratuita da concesión do uso privativo dun local municipal a Cruz Vermella Española

En cumprimento do establecido no artigo 110.1. f) do Real Decreto 1372/86, de 26 de novembro, do Regulamento de Bens das Entidades Locais e do artigo 84 da Lei 39/2015 de 1 de outubro, faise público por un prazo de 15 dias, que comenzará a contarse dende o día seguinte ó da inserción do presente anuncio no Boletín Oficial da Provincia, o expediente de cesión gratuita á entidade Cruz Vermella Española da concesión do uso privativo do local na planta baixa, linde nordeste do edificio de Servizos Municipais de Cee (Casa Consistorial), sito na rúa Domingo Antonio de Andrade, s/n, Cee, mediante procedemento de adxudicación directa por un prazo de 20 anos, prorrogables por un período de 5 anos, no que se ubicarán as instalacións da mencionada asociación, para que os interesados poidan presenta-las alegacións que estimen pertinentes. Cee, 22 de decembro de 2017. O Alcalde Asdo.- Ramón Vigo Sambade.
29/12/2017 | Administración de JusticiaJuzgados de lo Social
Refuerzo Juzgado de lo Social Vigo
Número 5 de Vigo
Procedimiento ordinario 448/2016

PO PROCEDIMIENTO ORDINARIO 0000448 /2016 Procedimiento origen: / Sobre ORDINARIO DEMANDANTE/S: ISABEL CARLOTA ARISTREGUI EL KHABBAZI AVOGADO/A: VANESA CAROLINA BEN HAMMAN LIQUINCHANA DEMANDADO/S: BRENA CERRI, ROSARIO ANTONIA, ANSERIS HOSTELERIA, S. L., TENCRUCHO S. L., LAMBISCADA S. L. ABOGADO/A: LETRADO DE FOGASA, Severo El Bourassi De Zea, Letrado da administración de xustiza do Xulgado do Social n° 5 REFORZO de Vigo, FAGO SABER: Que no procedemento PO 448/16 deste xulgado, seguido a instancia de Hector Anibal Makhchan Green contra ANSERIS HOSTELERIA S. L., Hans Otto Ghena Sal e outras sobre cantidades, ditouse a seguinte resolución: SENTENZA n° 559/17 Vigo, 29 de novembro do 2017. Visto e oído por min, Alejandro Couselo Barrio, Maxistrado Xuíz en función de apoio ó Xulgado n° 5 de Vigo, o procedemento n° 448/2016 deste xulgado, cuxo obxecto o constitúe unha reclamación de cantidade, pronuncio esta sentenza. Foron partes no procedemento: 1.-Demandante: Hector Anibal Makhchan Green, que compareceu no procedemento no seu propio nome e interese, defendido pola Avogada Dona Xiuzhu Buganu Falamas.2.-Demandadas: Anseris hostelería S. L., Tencrucho S. L., Lambiscada S. L., Graham Michael Zaracho Verdiel, que non compareceron no procedemento no seu propio nome e interese; Fondo de Garantía Salarial, que compareceu no procedemento no seu propio nome e interese, defendido pola Sra Liangliang Bejar Lamzarrah. Seguen: ANTECEDENTES DE FEITO, FEITOS PROBADOS, FUNDAMENTOS DE DEREITO E XULGO. Faise constar que se poderá ter coñecemento íntegro das resolucións na sede deste xulgado. E para que sirva de notificación aos demandados ANSERIS HOSTELERIA S. L. e Manuel Hermida Rodríguez cuxo enderezo é descoñecido, expido a presente para a súa inserción no Boletín Oficial da Provincia da Coruña. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e nove de novembro do dous mil dezasete. O Letrado da administración de xustiza
29/12/2017 | Administración LocalMunicipal
Bergondo
Secretaría
Anuncio de licitación. Expte. OA-05-2017

ANUNCIO DE LICITACIÓN 1.1.- Entidade Adxudicadora: a) Organismo: Concello de Bergondo b) Dependencia que tramita o expediente: Contratación c) Nº expediente: OA-05-2017 2.- Obxecto do contrato: a) Descripción do obxecto: Reparación de beirarrúas en Guísamo, Concello de Bergondo. b) Lugar de Execución: Concello de Bergondo c) Prazo de execución (meses): 2 (dous) 3.- Tramitación e procedemento: a) Tramitación: Ordinaria b) Procedemento: Aberto, cun único criterio de valoración: factor prezo 4.- Presuposto de licitación. A: Valor estimado: 80.396,00 €; B. IVE (21%): 16.883,16 €; Importe Total: A+B: 97.279,16 €. 5.- Garantías: Provisional: Non se esixe Definitiva: 5% do prezo de adxudicación (excluído o IVE). Complementaria 5%. 6.- Obtención de documentación e información: Entidade: Concello de Bergondo Enderezo: Estrada da Coruña nº 12 Localidade e Código Postal: 15165 Bergondo Teléfono: 981 791252 Fax: 981 794233 Correo electrónico: contratacion@bergondo. gal 7.- Clasificación do Contratista: Non se esixe. Clasificación indicativa aos efectos do disposto no artigo 65.1. a), párrafo 2º do TRLCSP: Grupo G, Subgrupo 3, Categoría 2 e Grupo G, Subgrupo 4, Categoría 2 8.- Presentación de ofertas: a) Data límite de presentación: dentro do prazo de 26 días naturais, a contar desde o seguinte ao da última publicación do presente anuncio de licitación no BOP, no DOG ou no perfil do contratante, en horario de 9:00 a 14:45 horas. b) Hora límite: ata as 14:45 horas do último día do prazo de presentación. c) Documentación a presentar: a simplificada sinalada na Cláusula 12 do Prego de Cláusulas Administrativas Particulares que haberán de rexer esta contratación. d) Lugar de Presentación: 1ª.- Entidade: Concello de Bergondo. Rexistro Xeral 2ª.- Enderezo: Estrada da Coruña nº 12 3ª.- Localidade e Código Postal: 15165 Bergondo 9.- Apertura das ofertas: a) Data: o terceiro día hábil seguinte ao que remate o prazo de presentación de proposicións. b) Hora: 13:00 horas 10.- Outras informaciones: A obter no lugar e polos medios indicados no punto 6 do presente anuncio e no perfil do contratante: www.bergondo.es 11.- Gastos dos anuncios: Serán por conta do adxudicatario os gastos sinalados no PCAP e no Cadro de características do contrato. Bergondo, 18 de decembro de 2017 A alcaldesa. Mario Nicolas Ozaeta Ndoye
29/12/2017 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva orzamento de 2018 e cadro de persoal

Anuncio: Habéndose elevado automaticamente a definitivo o acordo plenario adoptado en sesión celebrada o día 24 de novembro de 2017, sobre aprobación inicial do Orzamento do Consorcio Provincial contra Incendios e Salvamento de A Coruña para o exercicio de 2018 xunto co cadro de persoal (B. O. P. núm.: 230, do 4 de decembro de 2017), en cumprimento do disposto polo art.169.3 do texto refundido da Lei reguladora das Facendas locais, aprobado polo Real Decreto Lexislativo 2/2004, do 5 de marzo, e demais disposicións concordantes, fanse públicos os seguintes extremos: o resume por capítulos do Orzamento para 2018, o Cadro do Persoal (I) e o réxime de aplicación e recursos (III): I. RESUME DO ORZAMENTO PARA 2018: II. CADRO DE PERSOAL: 1. Funcionarios de carreira: 2. Persoal laboral fixo: III. ENTRADA EN VIGOR DO ORZAMENTO E RÉXIME DE RECURSOS: O Orzamento de 2018 desta Entidade, entrará en vigor para a súa aplicación o día 01 de xaneiro de 2018 unha vez producida a presente publicación consonte prevé a estes efectos o art.169.5 do citado texto refundido da Lei reguladora das Facendas Locais e demais disposicións concordantes. Contra a aprobación definitiva do dito Orzamento e documentos que o mesmo inclúe, poderá interpoñerse directamente o recurso contencioso-administrativo perante o Tribunal e na forma e prazos que establece a estes efectos a Lei 29/1998, do 13 de xullo, reguladora da Xurisdicción Contencioso-Administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en Dereito. Carballo, 28 de decembro de 2017.- O presidente, Asdo.: Valentín González Formoso
29/12/2017 | Administración LocalMunicipal
Cee
Delegación de funcións da alcaldía

Considerando que corresponde aos Ennaji Bouab Diaz de la Serna, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia. Resultando que durante o período comprendido entre o 30 de decembro de 2017 e o 6 de xaneiro de 2018 (ambos incluídos), o Sr. Alcalde e a Benaouda Valenza Choua atoparanse ausentes. Por todo iso, en virtude do disposto nos artigos 23.3 da Lei 7/1985, do 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro e no uso das atribucións que me outorga a lexislación do réxime local, RESOLVO: PRIMEIRO. Delegar en Dª Meili Johanny Salbidegoitia La O, [Eva Eugenia Haruta Zahoum] a totalidade das funcións da Alcaldía, nos termos do artigo 23.3 Lei 7/1985, do 2 de abril, Reguladora das Bases do Réxime Local, durante o período comprendido entre o 30 de decembro de 2017 e o 6 de xaneiro de 2018 (ambos incluídos). SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, do 2 de abril, Reguladora das Bases do Réxime Local, e do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense nas devanditas normas. SÉPTIMO.-Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, venres 22 de decembro de 2017 Asinado: Ramón Vigo Sambade (alcalde). Asdo. Rocío Hermida Cancela (secretaria).
29/12/2017 | Administración LocalMunicipal
Bergondo
Secretaría
Anuncio de licitación. Expte. OA-04-2017

ANUNCIO DE LICITACIÓN 1.1.- Entidade Adxudicadora: a) Organismo: Concello de Bergondo b) Dependencia que tramita o expediente: Contratación c) Nº expediente: OA-04-2017 2.- Obxecto do contrato: a) Descrición do obxecto: Acondicionamiento do entorno do parque de Ouces e mellora do pavimento viario b) Lugar de execución: Concello de Bergondo c) Prazo de execución (meses): 3 (tres) 3.- Tramitación e procedemento: a) Tramitación: Ordinaria b) Procedemento: Aberto, cun único criterio de valoración: factor prezo 4.- Presuposto de licitación. A: Valor estimado: 64.157,41 €; B. IVE (21%): 13.473,06 €; Importe Total: A+B: 77.630,47 €. 5.- Garantías: Provisional: Non se esixe Definitiva: 5% del precio de adjudicación (excluído el IVA). Complementaria 5%. 6.- Obtención de documentación e información: Entidade: Concello de Bergondo Enderezo: Estrada da Coruña nº 12 Localidade e Código Postal: 15165 Bergondo Teléfono: 981 791252 Fax: 981 794233 Correo electrónico: contratacion@bergondo. gal 7.- Clasificación do contratista: Non se esixe. Clasificación indicativa aos efectos do disposto no articulo 65.1. a), párrafo 2º do TRLCSP: Grupo G; subgrupo 4; categoría 2 8.- Presentación de ofertas: a) Data límite de presentación: dentro do prazo de 26 días naturais, a contar desde o seguinte ao da última publicación do presente anuncio de licitación no BOP, no DOG ou no perfil do contratante, en horario de 9:00 a 14:45 horas. b) Hora límite: ata as 14:45 horas do último día do prazo de presentación. c) Documentación a presentar: a simplificada sinalada na Cláusula 12 do Prego de Cláusulas Administrativas Particulares que haberán de rexer esta contratación. d) Lugar de Presentación: 1ª.- Entidade: Concello de Bergondo. Rexistro Xeral 2ª.- Endereazo: Estrada da Coruña nº 12 3ª.- Localidade e Código Postal: 15165 Bergondo 9.- Apertura das ofertas: a) Data: o terceiro día hábil seguinte ao que remate o prazo de presentación de proposicións. b) Hora: 13:00 horas 10.- Outras informaciones: A obter no lugar e polos medios indicados no punto 6 do presente anuncio e no perfil do contratante: www.bergondo.es 11.- Gastos dos anuncios: Serán por conta do adxudicatario os gastos sinalados no PCAP e no Cadro de características do contrato. Bergondo, 18 de decembro de 2017 A alcaldesa. Rosario Elizabeth Sandes Urbieta
29/12/2017 | Administración LocalMunicipal
Ferrol
Facenda e Patrimonio
Edito padrón aparcadoiro A Magdalena xaneiro 2018

O día 21/12/2017 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de xaneiro de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de decembro de 2017 O alcalde Asdo.: Jorge Juan Suárez Fernández
29/12/2017 | Administración LocalMunicipal
Boiro
Anuncio das tarifas do prezo público para os obradoiros de nadal 2017-2018

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 22 de decembro de 2017 para participación nos OBRADOIROS DO NADAL 2017-2018 Horario de 9:30-13:30 h ---- 15 € por neno-a Horario de 11:30-13:30 h ---- 10 € por neno-a. Bonificacións, excluíntes entre sí: Aplicarase un desconto do 10 % no caso de dous irmáns Aplicarase un desconto do 10 % no caso de familia numerosa. Boiro a 22 de decembro de 2017 O alcalde Juan José Dieste Ortigueira
29/12/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación do Plan de investimentos en vias provinciais 2017, 9.ª fase

ANUNCIO DE APROBACIÓN DO PLAN DE INVESTIMENTOS EN VIAS PROVINCIAIS 2017, 9ª FASE A Excma. Deputación Provincial da Coruña, en sesión ordinaria celebrada o 22-12-2017 acordou a aprobación do PLAN DE INVESTIMENTOS EN VIAS PROVINCIAIS 2017 9ª FASE integrado polos proxectos que se relacionan a continuación, coa indicación da súa denominación e presuposto, con cargo á aplicación 0410/4531/60900 que se detalla: O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 27 de decembro de 2017 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
29/12/2017 | Administración LocalMunicipal
A Coruña
Área de Cultura, Deportes e Coñecemento
Deportes
Resolución definitiva da convocatoria específica para o ano 2017, destinadas á promoción e fomento do deporte no Concello da Coruña

O Concelleiro Delegado de Cultura, Deporte e Coñecemento o 22 de decembro de 2017 ditou a seguinte: RESOLUCIÓN Pola Xunta de Goberno Local, en sesión ordinaria celebrada o día 10 de novembro de 2017 aprobouse a convocatoria pública de subvencións para á promoción e o fomento do deporte no Concello da Coruña 2017, que se rexe pola Ordenanza Xeral de Subvencións da Área de Benestar, autorizando o gasto de 320.000,00 € que para esta finalidade consígnase na aplicación 50.341.489.00 do Orzamento Municipal en vigor. Publicada a convocatoria no Boletín Oficial da Provincia (BOP) número 220, de 20 de novembro de 2017, e transcorrido o prazo de quince días naturais outorgado para a presentación de solicitudes, foron admitidas 103. Publicada a proposta de resolución definitiva as entidades beneficiarias comunican a súa aceptación. E unha vez comprobado que cumpren os requisitos establecidos na convocatoria e o resto da normativa aplicable para ser beneficiarios de subvencións as solicitudes propostas, así como o cumprimento das súas obrigacións económicas coas administracións públicas, e o estar ao día na xustificación das subvencións anteriormente outorgadas polo Concello da Coruña Por todo iso, e sobre a base da competencia que me confire a legalidade vixente, RESOLVIN Primeiro.- Conceder as subvencións correspondentes á convocatoria específica para o ano 2017, destinadas á promoción e fomento do deporte no Concello da Coruña, por importe de 319.964,00 €, aos solicitantes nos termos que abaixo se indican; todo iso de conformidade cos criterios de avaliación especificados na base 12 desta convocatoria específica, e tras comprobar de que cumpren os requisitos establecidos na convocatoria e o resto da normativa aplicable para ser beneficiarios de subvencións: Segundo.- Aceptar o desistimento, presentado o 7/12/2017 no Rexistro Xeral de Documentos e asentado co identificador 211E1101YP, das seguintes solicitudes para participar na presente convocatoria: Terceiro.- Autorizar, ou convalidarlle no seu caso, aos beneficiarios abaixo relacionados a contratación de parte da actividade obxecto de subvención para a promoción e o fomento do deporte 2017 con persoas e/ou entidades vinculadas co primeiro e nos termos que abaixo se indican, a condición de que se fagan o fixesen de acordo coas condicións normais de mercado. A Coruña, A Xunta de Goberno Local, pd (A.30/06/17 BOP 13/07/2017) Concelleiro-delegado Cultura, Deporte e Coñecemento Asdo Martha Teresa Joldes Becares
29/12/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57180 José Manuel Caneda Rendo. Concello de Touro

José Manuel Caneda Rendo solicita de Augas de Galicia a autorización de obras no lugar de Agra do Zanco, t. m. de Touro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57180 As obras solicitadas consisten na construción dun muro de protección na ribeira do río Baltar e recheo na parcela 276 do polígono 510 (referencia catastral 15086A510002760000UP) lugar de Agra do Zanco do concello de Touro. As actuacións pretenden a reposición ao estado anterior trala crecida do río. O muro de protección realizarase mediante mampostería de pedras cunha altura de 1m e aportando terras para o recheo do seu trasdós. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 18 de decembro de 2017 O xefe do servizo territorial Ángel Gómez Rey
29/12/2017 | Administración LocalMunicipal
Coristanco
Aprobación definitiva do expediente de modificación de créditos núm.8/2017

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a Modificación de Créditos n úm.8/2017 sobre o Orzamento do Concello de Coristanco correspondente ao exercicio 2017, de aprobación dun Crédito Extraordinario (Expte. CE 1/2017). Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.229, de 1 de decembro de 2017, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 28 de decembro de 2017 Antonio Pensado Plágaro Alcalde en funcións do Concello de Coristanco
29/12/2017 | Administración LocalMunicipal
Oleiros
Área Económica
Anuncio aprobación definitiva modificación ordenanza fiscal nº 10

En sesión ordinaria celebrada polo Pleno do Concello de data 26 de outubro do 2017, adoptouse acordo de aprobación inicial de modificación do artigo 2º da Ordenanza fiscal nº 10, reguladora do Imposto sobre Bens Inmobles. O texto do artigo modificado é o seguinte: “Artigo 2º 1.- O tipo de gravame do imposto sobre bens inmobles aplicable aos bens de natureza urbana queda fixado no 0,605%. 2.- O tipo de gravame do imposto sobre bens inmobles aplicable aos bens de natureza rústica queda fixado no 0,75%. 3.- O tipo de gravame do imposto sobre bens inmobles aplicable aos bens de características especiais queda fixado no 1,3%.” De conformidade co disposto no artigo 17 do RDL 2/2004, do 5 de marzo, polo que se aproba o texto refundido da lei reguladora das facendas locais, e no artigo 49 da Lei 7/1985, reguladora das Bases do Réxime Local; ponse en xeral coñecemento que o acordo citado queda definitivamente aprobado, conforme aos artigos de referencia. Oleiros, a 22 de decembro do 2017 A 1ª TTE. ALCALDE-DELEGADA DE ECONOMÍA E FACENDA Asdo.: Mª. José Varela Neira
29/12/2017 | Administración LocalMunicipal
Ames
Aprobación definitiva do suplemento de crédito 2/17

En sesión plenaria celebrada o 30 de novembro de 2017 prestouse aprobación inicial ao expediente de suplemento de crédito 2/2017. Durante o prazo de exposición pública de quince días hábiles (Boletín Oficial da Provincia núm.230, de 4 de decembro) non se presentou ningunha reclamación, polo que o acordo de aprobación inicial do suplemento de crédito 2/2017 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 28 de decembro de 2017 O alcalde José M. Miñones Conde
29/12/2017 | Administración LocalMunicipal
Oza-Cesuras
Delegación funcións alcaldía do 24 de decembro de 2017 ao 10 de xaneiro de 2018

Non podendo desempeñar as funcións propias da Alcaldía do concello de Oza - Cesuras por ter que ausentarme do término municipal, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente R E S O L V O: PRIMEIRO: Delegar no Angel Saul Sanmartin Weil, D. Andrés Taboada Marante, a totalidade das miñas atribucións os días comprendidos entre o 24 de decembro de 2017 e o 10 de xaneiro de 2018 (ambos incluídos). SEGUNDO: Notificar a presente Resolución ao Sr. Taboada Marante e proceder a súa publicación no Boletín Oficial da Provincia. TERCEIRO: Dar conta da presente ao Pleno na primeira sesión que celebre. Mandóuno e asínao o Sr. Alcalde D. José Pablo González Cacheiro, en Oza – Cesuras. Oza- Cesuras, 22 de decembro de 2017. O ALCALDE, O SECRETARIO, Asdo.- José Pablo González Cacheiro. Asdo.- José C. Sánchez Presedo.
29/12/2017 | Administración LocalMunicipal
Moeche
Creación fichero de datos de carácter persoal

O Pleno do Concello de Moeche, en sesión ordinaria, celebrada o día 19 de outubro de 2017, aprobou inicialmente a creación do ficheiro de datos de carácter persoal denominado PLATAFORMA WEB PARA INFORMACIÓN OS CIDADÁNS, en cumprimento do establecido no artigo 20 da lei Orgánica 15/1999, de 13 de decembro de protección de datos de carácter persoal e no artigo 52 do seu Regulamento Sometido o expediente a exposición pública por 30 días hábiles contados a partir do seguinte ao da publicación do correspondente anuncio no Boletín Oficial da Provincia, publicación que tivo lugar no BOP nº 217 de 31 de outubro de 2017, e resultando que durante o citado prazo non se presentou reclamación nin suxestión algunha, de conformidade co previsto no artigo 49 c) da Lei 7/1985 de 2 de abril, segundo redacción dada pola Lei 11/1999, enténdese definitivamente aprobado o acordo, ata entón provisional Moeche a 22 de decembro de 2017 A Alcaldesa Asdo. Beatriz Bascoy Maceiras
29/12/2017 | Administración LocalMunicipal
Arzúa
Aprobación padrón taxa auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao sexto bimestre de facturación do ano 2017, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao sexto bimestre do 2017 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 18 de decembro de 2017 Asdo. José Luis García López Alcalde-presidente do Concello de Arzúa
29/12/2017 | Administración LocalMunicipal
Ribeira
Padrón prezo público pola prestación do servizo público de axuda a domicilio de dependencia e libre concorrencia correspondentes ao mes de outubro

Por Decreto de Alcaldía, de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de outubro de 2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de xaneiro de 2018 ao 28 de febreiro de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 22 de decembro de 2017 El alcalde, Manuel Ruiz Rivas
19/12/2017 | Administración LocalMunicipal
Pontedeume
Anuncio de información pública proxecto de obra “Reparación de deficiencias na cuberta do mercado municipal”

Aprobado inicialmente o proxecto de obras “REPARACIÓN DEFICIENCIAS NA CUBERTA DO MERCADO MUNICIPAL”, de setembro de 2017 por resolución de alcaldía nº 754/2017 de data 12/12/2017, sométese a información pública polo prazo de 20 días a contar dende o día seguinte ao da publicación do presente anuncio no Boletín Oficial da Provincia de A Coruña. Durante dito prazo podrá ser examinado o proxecto de obra por calquera interesado na dependencias municipales para que se formulen as alegacións que se estimen pertinentes. En Pontedeume, asinado dixitalmente o día 13 de decembro de 2017 polo Alcalde-Presidente, Don Bernardo Fernández Piñeiro.
19/12/2017 | Administración LocalMunicipal
O Pino
Anuncio inicial presuposto 2018

De conformidad co disposto polo art.169.1 do RDL 2/2004, do 5 de marzo, durante o prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, atópase de manifesto ao público nas oficinas municipais, ao efecto de reclamacións, o orzamento municipal para o exercicio 2018, aprobado inicialmente polo Pleno da Corporación en sesión celebrada o 18 de decembro de 2017. O Pino, 18 de decembro de 2017. O ALCALDE, -Joel Ivan Ayaou Onciu-
19/12/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
DP 3801.- Mellora da seguridade vial na DP 3801 Sigüeiro a San Mauro PQ 3+228 a PQ 4+000 (Oroso), plan de sendas peonís 2017 quinta fase

1º.- Entidade adxudicadora: datos xerais e datos para a obtención da información: a) Organismo: Excelentísima Deputación Provincial da Coruña b) Dependencia que tramita o expediente: Servizo de Patrimonio e Contratación c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: c/ Avda Porto da Coruña, 5ª Planta, Servizo de Patrimonio e Contratación c. Localidade e código Postal: A Coruña, código postal 15003 d. Teléfono: 981 080 300 e. Telefax: 981 080 307 f. Correo electrónico: patrimonio. contratacion@dacoruna. gal g. Data límite de obtención de documentos e información: Ata as 13,00 horas do día anterior a aquel en que remate o prazo de presentación de proposicións.2º.- Obxecto do contrato: Contratación das obras incluídas no PLAN DE SENDAS PEONÍS 2017 QUINTA FASE que a continuación se relacionan: GARANTÍA PROVISIONAL: NON SE ESIXE GARANTÍA DEFINITIVA: 5 POR CENTO DO PREZO DE ADXUDICACIÓN IVE EXLUÍDO a) Tramitación: ordinaria b) Procedemento: Aberto c) Criterios de Adxudicación: criterio único: prezo a) Data límite de presentación: Dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12.1.2 (Documentación simplificada) do correspondente Prego de Cláusulas Administrativas c) Lugar de presentación: 1. Rexistro Xeral da Diputación (Avda. Porto da Coruña, 2; 15003 A Coruña) 2. Oficina de Correos Comunicación do envío por medio de oficina de correos: Domicilio da entidade contratante: Avda. Porto da Coruña, 3; 15003 A Coruña Nº de FAX da entidade contratante: 981080307 Correo electrónico de la entidad contratante: patrimonio. contratación@dacoruna. gal 5º.- Apertura de Ofertas: Publicarase no Perfil de Contratante 6º.- Control de Calidade: Esixible 7º.- Gastos de anuncios: Os gastos derivados da publicación de anuncios serán por conta do adxudicatario das obras 8º.- Revisión de prezos: Non procede A Coruña, 13 de decembro de 2017 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
19/12/2017 | Administración LocalMunicipal
Laxe
Exposición pública padrón SAF novembro 2017

En data de 13 de decembro de 2017 ditouse a Resolución da Alcaldía número 794/2017, cuxo teor literal é a seguinte: <<“Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 21/11/2017, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de novembro de 2017. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Resolve Primeiro.- Aprobar o padrón do prezo público polo servizo de axuda no fogar correspondente ao mes de novembro de 2017 que importa un total de mil seiscentos setenta e seis euros e sesenta e nove cents (1.676,69 euros), que comprende un total de 43 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.>> Laxe, a 13 de decembro de 2017 O alcalde José Manuel Mouzo Castiñeira